

**KLAIPĖDOS MIESTO SAVIVALDYBĖS TARYBA**

## **SPRENDIMAS**

**DĖL ATLEIDIMO NUO NEKILNOJAMOJO TURTO MOKESČIO MOKĖJIMO**

2013 m. spalio 24 d. Nr. T2–260

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525; 2011, Nr. 52-2504) 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo (Žin., 2005, Nr. 76‑2741) 7 straipsnio 5 dalimi ir Klaipėdos miesto savivaldybės tarybos 2010 m. liepos 29 d. sprendimu Nr. T2-200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2011 m. liepos 28 d. sprendimu Nr. T2-235), Klaipėdos miesto savivaldybės taryba nusprendžia

atleisti savivaldybės biudžeto sąskaita:

1. UAB „ŠIŠIONIŠKIS“ (kodas 141524979), vykdančią mažos kavinės veiklą Klaipėdos miesto istorinėje dalyje, adresu: H. Manto g. 40 A, Klaipėda, nuo 1010 Lt nekilnojamojo turto mokesčio, kurį sudaro 30 proc. deklaruotos sumos, mokėjimo už 2012 metus;

2. I. R. MADOS NAMAI, UAB (kodas 301741471), vykdančią meno dirbinių iš tekstilės veiklą Klaipėdos miesto istorinėje dalyje, adresu: Turgaus a. 17, Klaipėda, nuo 1347 Lt nekilnojamojo turto dalies (40 proc.) mokesčio, kurį sudaro 100 proc. apskaičiuotos sumos, mokėjimo už 2012 metus;

3. UAB „FRIEDRICHO PASAŽAS“ (kodas 140766513), vykdančią lauko kavinės ir mažos kavinės veiklą Klaipėdos miesto istorinėse dalyse, adresu: H. Manto g. 5 ir Tiltų g. 26A, Klaipėda, bei teikiančią sanitarinių mazgų, atitinkančių higienos normas, viešas paslaugas penkiose viešojo maitinimo įstaigose, adresu: Tiltų g. 26A, Klaipėda, nuo apskaičiuotos 5949 Lt nekilnojamojo turto mokesčio sumos mokėjimo už 2012 metus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Vytautas Grubliauskas |